Missatge: Ser un feixista confés, defensar José Antonio Primo de Rivera i cantar emocionadament el Cara al sol no invaliden una persona per treballar a la televisió pública espanyola. A José Antonio Martín, Petón, l'aprovació de la Llei de la memòria històrica no li ha fet amagar la seva ideologia feixista, conscient que això no és un impediment perquè segueixi exercint la seva tasca de comentarista futbolística a la Cadena SER i a TVE. Petón va participar aquest dimecres en un homenatge a la División Azul, els voluntaris espanyols que van lluitar al costat de les tropes de l'Alemanya nazi en la campanya de Rússia, al costat d'un centenar de persones més al cementiri de la Almudena de Madrid. L'acte estava organitzat per la Fundación Hermandad División Azul i es va celebrar tot i que l'article 15 de la Llei de la memòria declara il·legals els actes d'exaltació de la dictadura falangista. Segons informa el diari Público, Petón va cantar el Cara al sol i la cançó militar Yo tenía un camarada i només va estalviar-se fer la salutació nazi amb el braç alçat. A banda de comentarista esportiu, José Antonio Martín és el representant del davanter del Liverpool i de la selecció espanyola, Fernando Torres, i ha escrit una hagiografia del fundador de la Falange. La seva visió sobre José Antonio Primo de Rivera i el partit únic durant la dictadura és completament revisionista. http://www.eltriangle.eu/cat/notices/un_comentarista_de_tve_i_la_ser_canta_el_cara_al_sol_en_un_homenatge_a_la_division_azul_10499.php

Resposta: en Petón és feixista, m'he quedat de pedra. Sembla un paio tan normal, però bé, sent espanyol és el que pot passar, i més dient-se José Antonio. Per cert, aquest paio diria que és representant de Fernando Torres, i ademés col·labora amb la SD Huesca de la seva ciutat natal.